钦定古今图书集成/明伦汇编/氏族典/第440卷 > 贾益谦
## 钦定古今图书集成/明伦汇编/氏族典/第440卷 > 贾益谦

按《金史贾益谦传》：“益谦，字彦亨，沃州人也。本名守谦，
避哀宗讳改焉。大定十年，词赋进士，历仕州郡，以能
称。明昌间，入为尚书省令史，累迁左司郎中。五年为
右谏议大夫。时镐王以疑忌下狱，上怒甚，朝臣无敢
言者，守谦上章论其不可，言极恳切，削官二阶。承安
元年，降为宁化州刺史。泰和三年，召为御史中丞。大”
安末，拜参知政事。贞祐二年，改河东南路安抚使，俄
知彰德府。三年，召为尚书省右丞。正大三年薨。三子：
贤卿、颐卿、翔卿，皆以门资入仕。